|  |  |
| --- | --- |
| Komenski_grb_-_barvno  ***Občina Komen***  ***Komen 86***  ***6223 Komen*** |  |

***Komisija za mandatna vprašanja, volitve in imenovanja***

Številka: 011-6/2022-79

Datum: 14. 5. 2025

**OBČINA KOMEN**

**OBČINSKI SVET**

Na podlagi 24. in 27. člena Statuta Občine Komen (Uradni list RS 80/09, 39/14, 39/16) in 60. člena Poslovnika občinskega sveta Občine Komen (Uradni list RS 80/09, 39/14) vam v obravnavo in sprejem pošiljam

* **Predlog Sklepa o imenovanju občinske volilne komisije Občine Komen**

**Obrazložitev:**

Imenovanje, naloge in pristojnosti občinske volilne komisije podrobneje določa zakon, ki ureja lokalne volitve; Zakon o lokalnih volitvah (Uradni list RS, št. 94/07 – uradno prečiščeno besedilo, 45/08, 83/12, 68/17, 93/20 – odl. US in 102/24; v nadaljevanju ZLV).

Občinsko volilno komisijo sestavljajo predsednik in trije člani ter njihovi namestniki.

Predsednik občinske volilne komisije in njegov namestnik se imenujeta izmed sodnikov ali drugih oseb, ki imajo v Republiki Sloveniji pridobljeno najmanj pravno izobrazbo po študijskem programu prve in druge stopnje oziroma pravno izobrazbo, ki ustreza ravni izobrazbe, pridobljeni po študijskih programih druge stopnje, in je v skladu z zakonom, ki ureja slovensko ogrodje klasifikacij, uvrščena na 8. raven. Ostali člani občinske volilne komisije in njihovi namestniki se imenujejo izmed občanov, ki imajo stalno prebivališče v občini, na predlog političnih strank in drugih organizacij občanov v občini ter občanov, tako da je zagotovljena pluralna sestava občinske volilne komisije.

V skladu z 38. členom ZLV imenuje občinsko volilno komisijo občinski svet in sicer za mandatno dobo štirih let.

Občinska volilna komisija opravlja naslednje naloge (41. člen):

* skrb za zakonitost volitev v občinski svet;
* potrjuje posamične kandidature oziroma liste kandidatov in sestavlja sezname kandidatov oziroma list kandidatov;
* določa volišča;
* imenuje volilna odbore;
* odloča o ugovorih iz 96. in 98. člena tega zakona;
* sprejme akt o izidu volitev;
* upravlja zbirko predlaganih članov volilnih odborov in zbirko kandidatur oziroma list kandidatov;
* opravlja in vodi neposredno tehnično delo v zvezi z volitvami;
* opravlja druge naloge, ki jih določa ta zakon.

Zakon o lokalnih volitvah ne ureja vseh vprašanj, zato glede teh neposredno veljajo določbe zakona, ki ureja volitve v državni zbor. Na podlagi le-tega je član volilnega organa lahko le oseba, ki ima volilno pravico, ne more pa hkrati kandidirati na volitvah, kot tudi ne more biti predstavnik oz. zaupnik liste kandidatov.

Občinski volilni komisiji, ki je bila imenovana s sklepom občinskega sveta št. 032-5/2021-13 z dne 5. 5. 2021 poteče mandat 30. 6. 2025.

Podane predloge za kandidate za člane OVK je obravnavala Komisija za mandatna vprašanja, volitve in imenovanja, zapisnik je priložen.

|  |  |
| --- | --- |
|  |  |
|  | **David Zega, predsednik** |

Priloga:

* zapisnik KMVI, 14.5.2025

|  |  |
| --- | --- |
| Komenski_grb_-_barvno  ***Občina Komen***  ***Občinski svet***  ***Komen 86***  ***6223 Komen*** | Predlog sklepa |

*Številka:*

*Datum:*

*Na podlagi 38. člena Zakona o lokalnih volitvah (Uradni list RS, št. 94/07 – uradno prečiščeno besedilo, 45/08, 83/12, 68/17, 93/20 – odl. US in 102/24), ter 16. člena Statuta Občine Komen (Ur.l. RS 80/09, 39/14, 39/16) je občinski svet Občine Komen na svoji -----. seji, dne ---------- sprejel naslednji*

### *SKLEP*

***1.***

*Imenuje se občinska volilna komisija Občine Komen v sestavi:*

|  |  |
| --- | --- |
| **Predsednik:** | Tomaž Benko, Kobdilj 4D, 6222 Štanjel |
| **Namestnik:** | Ivan Uršič, Komen 31, 6223 Komen |
| **Član:** | Sara Štrekelj Ličen, Gorjansko 66, 6223 Komen |
| **Namestnik:** | Tanja Marc, Kobjeglava 25, 6222 Štanjel |
| **Član:** | Egon Prelec, Tupelče 8c, 6222 Štanjel |
| **Namestnik:** | Robert Rodman, Komen 72a, 6223 Komen |
| **Član:** | Ana Mržek, Hruševica 12, 6225 Štanjel |
| **Namestnik:** | Dimitrij Čigon, Hruševica 29, 6222 Štanjel |

***2.***

*Mandatna doba članov občinske volilne komisije traja 4 leta.*

***3.***

*Ta sklep se objavi v Uradnem listu Republike Slovenije ter prične veljati z dnem 1. 7. 2025.*

|  |  |
| --- | --- |
|  | ***Mag. Erik Modic, župan*** |

*Vročiti:*

* *imenovani*